CELEX: 32017R1500
Language: hu
Date: 2017-08-23 00:00:00
Title: A Bizottság (EU) 2017/1500 végrehajtási rendelete (2017. augusztus 23.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 275. alkalommal történő módosításáról

25.8.2017   
            
            
               HU
            
            
               Az Európai Unió Hivatalos Lapja
            
            
               L 219/5
            
         A BIZOTTSÁG (EU) 2017/1500 VÉGREHAJTÁSI RENDELETE
   (2017. augusztus 23.)
   az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 275. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2017. augusztus 18-án az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést felvesz az azon személyekre, csoportokra és szervezetekre vonatkozó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ezért ennek megfelelően módosítani kell.
            
         
               (3)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 23-án.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
   
      MELLÉKLET
      A 881/2002/EK rendelet I mellékletében a „Természetes személyek” rész a következő bejegyzéssel egészül ki:
      
         „Shane Dominic Crawford (más néven a) Asadullah; b) Abu Sa'd at-Trinidadi; c) Asad). Születési ideje: 1986.2.22. Születési helye: Mount Hope, Trinidad és Tobago. Állampolgársága: Trinidad és Tobago. Útlevélszáma: a) TA959547, 2013.11.19-én kibocsátott Trinidad és Tobagó-i szám (Trinidad és Tobago bevándorlási részlege bocsátotta ki, lejárati időpont: 2018.11.18.); b) T1071839, 2004.11.8-án kibocsátott Trinidad és Tobagó-i szám (Trinidad és Tobago bevándorlási részlege bocsátotta ki, lejárati időpont: 2014.11.7.). Nemzeti személyazonosító száma: a) 19860222007, 2011.6.16-án kibocsátott Trinidad és Tobagó-i nemzeti személyazonosító igazolvány (lejárati időpont: 2016.6.16.); b) B394445, 2007.1.23-án kibocsátott Trinidad és Tobagó-i születési anyakönyvi kivonat; c) 892124B, 2007.8.30-án kibocsátott Trinidad és Tobagó-i gépjármű-vezetői engedély (lejárati időpont: 2010.8.30.). Címe: a) Szíriai Arab Köztársaság (2014. május); b) Reyhanli, Hatay, Törökország (korábbi tartózkodási hely 2013. novembertől 2014. májusig); c) 349 Dass Branch Trace, Dass Trace, Enterprise Chaguanas, Trinidad és Tobago (születésétől 2013.11.27-ig); d) LP# 41 Ballisier Road, Smith Field Lands, Wallerfield, County of St. George East, Trinidad és Tobago (2011. szeptemberi alternatív tartózkodási hely). Egyéb információ: személyleírása: szeme színe: barna; hajszíne: sötét; bőrszíne: világosbarna; testfelépítése: közepes; testmagassága: 174 cm; testsúlya: 64 kg; angolul és arabul beszél. A 7d. cikk (2) bekezdésének i) pontjában meghatározott megjelölés időpontja: 2017.8.18.”